बुटवल । पूर्वपश्चिम राजमार्ग अन्तर्रगत कपिलवस्तुको बुद्धभूमि नगरपालिका २ गोरुसिंगेमा बस र टिपर ठोक्किदा तीन जनाको मृत्यु भएको छ । ३३ जना घाइते भएका छन् । दाङबाट बुटवल आउँदै गरेको ना ६ ख २५०० नम्बरको बस र विपरीत दिशाबाट आइरहेको लु २ ख १४७७ नम्बरको टिपर ठोक्किदा दुर्घटना भएको हो ।
५ नं प्रदेश ट्राफिक प्रहरी कार्यालय बुटवलका अनुसार दुर्घटनामा परी दाङ गढवाकी २५ वर्षीया पूजा सुनार, ४ वर्षीय सुशान्त सुनार र नाम ठेगाना नखुलेका अन्दाजी ४० वर्षीय एक पुरुषको मृत्यु भएको छ । घाइते मध्ये १३ जनाको अवस्था गम्भीर छ । गम्भीर घाइतेहरुको बुटवलको चौराहा अस्पतालमा उपचार भइरहेको प्रहरीले जनाएको छ ।